**PREPLATOK ZA STRAVU ZA ŠKOLSKÝ ROK 2021/2022**

Vedúca Školskej jedálne pri ZŠ Jana Amosa Komenského v Seredi oznamuje, že v mesiaci júl 2022 bol  **rodičom zasielaný zostatok na stravnom / nad 50 €/**, ktorú platili v uplynulom školskom roku, na číslo účtu, z ktorého platbu hradili. Ak rodič uhrádzal platbu priamym vkladom na účet školskej jedálne a z uvedeného dôvodu nebolo možné vrátiť preplatok, je potrebné kontaktovať vedúcu školskej jedálne emailom veduca.kuchyne@zskomsered.sk alebo telefonicky 0316270147.

**Preplatok stravného** /menej ako 50 €/ pozostávajúci z režijných nákladov (uhradených počas vzdelávania keď sa žiak nestravoval) a doplatkov za stravu (za obedy, ktoré neodobral – bol odhlásený) **sa presúvajú do nového školského roka 2022/2023**. Všetkým žiakom 9.ročníka a žiakom odchádzajúcim na iné školy bol preplatok stravného vrátený . Ak sa žiak v školskom roku 2022/2023 nebude stravovať v školskej jedálni je potrebné kontaktovať vedúcu školskej jedálne emailom veduca.kuchyne@zskomsered.sk alebo telefonicky 0316270147 a požiadať o vrátenie preplatku. Aktuálny preplatok sa zobrazuje rodičom žiaka v EduPage v časti platby.

**PODMIENKY STRAVOVANIA V ŠKOLSKOM ROKU 2022/2023**

Rodičia žiakov, ktorí sa budú stravovať v školskej jedálni prihlásia svoje dieťa buď e- mailom na adresu veduca.kuchyne@zskomsered.sk**,** prípadnetelefonicky na t. čísle 0316270147. Do správy prosíme napísať meno žiaka, aktuálnu triedu a školu, ktorú navštevuje či bude odoberať len obed, alebo obed aj desiatu, prípadne len desiatu. Prosím nezabudnite na dátum od kedy Vaše dieťa bude odoberať stravu. Prihlášku na stravovanie vypisujú iba noví žiaci a prvé ročníky. Ďalej je potrebné zaplatiť požadovanú sumu za obedy. Prihlášku /iba noví žiaci a prvé ročníky/a doklad o zaplatení/všetci stravníci/(Bankový prevod trvá niekoľko dní, pri doklade o zaplatení vidíme, že platba bola zadaná/zrealizovaná.) prosím priniesť do školskej jedálne alebo poslať na hore uvedený e-mail. Prihláška na stravovanie je zverejnená na stránke školy alebo si ju rodič  vyzdvihne osobne v školskej jedálni.

Ak žiak chodil minulý rok na obed - neznamená to, že automaticky pokračuje ďalej aj tento rok. Každý žiak bez ohľadu na to aký má preplatok na stravnom sa musí v školskej jedálni **prihlásiť**. Následne na to žiakovi bude vytvorená objednávka na obed. Prosíme rodičov, aby dodržali postup – prihláška – platba – obed!

**Žiak, ktorý nebude mať doklad o zaplatení, alebo preplatok v danej výške na stravnom nie je prihlásený na stravovanie.**

Čipové kľúče ostávajú z minulého školského roka. Ak sa žiak nebude stravovať, čip neodovzdáva. Čipové kľúče vydáva škola, ktorú žiak navštevuje a nie školská jedáleň. **Bez čipového kľúča nie je možné vydať žiakovi obed.**

**PLATBA NA ŠKOLSKÝ ROK 2022/23**

 **rodič platí za obedy mesačne.**

Prosíme rodičov, aby si nastavili trvalé príkazy v banke na úhradu stravného. Poplatok za stravu sa platí mesačne vopred do 26. dňa v mesiacina účet školskej jedálne – SK68 0900 0000 0050 4427 1737 – SLSP. Ak stravné k 1. daného mesiaca nebude pripísané na účte školskej jedálne , školská jedáleň obedy žiakovi nevydá. Až po pripísaní sumy na účet bude mať žiak obed od nasledujúceho dňa.

Keďže preplatky na stravnom sa presúvajú do nového školského roka 2022/20223 žiaci, ktorí majú väčší preplatok ako 30 € (1.stupeň)/ 32 € (2.stupeň) platiť za stravu za september nemusia. Ostatní, ktorí majú menší preplatok na stravu doplatia zvyšnú sumu (zostatok ukazuje EduPage).

Mesačná cena obedov:

1. **1.stupeň: 30 €** (Obed 26 € + režijné náklady 4 €. Ak bude žiak odoberať desiatu, k sume za obedy 30 € je potrebné pripočítať sumu za desiatu 12 € čiže mesačná splátka 42€.)
2. **2.stupeň: 32 €** (Obed 28 € + režijné náklady 4 €. Ak bude žiak odoberať desiatu, k sume za obedy 32 € je potrebné pripočítať sumu za desiatu 12 € čiže mesačná splátka 44€.)
3. **Iba desiata bez obedov: 13 €** (desiata 1. aj 2. stupeň 12 € **+** režijné náklady 1 €.)
4. **Ak rodič požiada o dotáciu: 4 €**  (režijné náklady na jeden mesiac).
* **Dotáciu** na podporu výchovy k stravovacím návykom dieťaťa v zmysle zákona č. 544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republikyv súlade s § 4 ods. 3 možno poskytnúť:
* pre deti v poslednom ročníku MŠ alebo ZŠ do 15 rokov veku, ak si rodič na dieťa neuplatnil v zmysle zákona o dani z príjmov nárok na daňový bonus – rodič preukazuje novým čestným vyhlásením o neuplatnení si daňového bonusu
* na dieťa, ktoré navštevuje materskú školu alebo základnú školu a **žije v domácnosti**, ktorej sa poskytuje **pomoc v hmotnej núdz**i alebo ktorej príjem je najviac vo výške **životného minima,**
* deti nad 15 rokov v ZŠ, ktoré majú nárok na dotáciu aj v prípade, ak si rodič na toto dieťa uplatnil nárok na daňový bonus /v sume 40 € mesačne/.

Viac informácií o daňovom bonuse:

https://www.relia.sk/Article.aspx?ID=831

Antónia Míková, vedúca školskej jedálne